
Pakuotės lapelis: informacija pacientui

Dr. Theiss Husticum 50 mg/g sirupas
Siauralapių gysločių lapų skystasis ekstraktas

Tradicinis augalinis vaistas, kurio indikacijos pagrįstos tik ilgalaikiu vartojimu.

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba  vaistininkas.
· Neišmeskite šio lapelio, nes vėl gali prireikti jį perskaityti. 
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Dr. Theiss Husticum ir kam jis vartojamas
2.	Kas žinotina prieš vartojant Dr. Theiss Husticum 
3.	Kaip vartoti Dr. Theiss Husticum 
4.	Galimas šalutinis poveikis
5.	Kaip laikyti Dr. Theiss Husticum 
6.	Pakuotės turinys ir kita informacija


1.	Kas yra Dr. Theiss Husticum ir kam jis vartojamas

Tradicinis augalinis vaistas, skirtas burnos ar ryklės dirginimui ir sausam kosuliui lengvinti. Tai tradicinis augalinis vaistas, kurio indikacijos pagrįstos tik ilgalaikiu vartojimu.


2.	Kas žinotina prieš vartojant Dr. Theiss Husticum 

Dr. Theiss Husticum vartoti draudžiama
-	jeigu yra alergija siauralapių gysločių lapų skystajam ekstraktui arba bet kuriai pagalbinei šio vaisto medžiagai (jos išvardytos 6 skyriuje). 

Įspėjimai ir atsargumo priemonės
Prieš vartodami Dr. Theiss Husticum pasitarkite su gydytoju arba vaistininku.
Jeigu vartojant vaisto atsirado dusulys, karščiavimas arba pūlingi skrepliai, reikia pasitarti su gydytoju.

Vaikams
Nepatariama vartoti jaunesniems nei 3 metų amžiaus vaikams.

Kiti vaistai ir Dr. Theiss Husticum
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėra duomenų apie saugumą vartojant nėštumo ir žindymo laikotarpiu. Kadangi nėra pakankamų duomenų, nerekomenduojama vartoti nėštumo ir žindymo laikotarpiu.
Vairavimas ir mechanizmų valdymas
Dr. Theiss Husticum gebėjimo vairuoti ir valdyti mechanizmus neveikia.

Dr. Theiss Husticum sudėtyje yra etanolio, gliukozės, fruktozės ir sacharozės
Šio vaisto mililitre yra 13 mg etanolio (alkoholio), tai atitinka 11 mg/g. Toks 15 ml esantis alkoholio kiekis atitinka mažiau kaip 6 ml alaus, 3 ml vyno. Mažas alkoholio kiekis, esantis šio vaisto sudėtyje, nesukelia pastebimo poveikio.

15 ml sirupo yra 2,8 g gliukozės, 2,7 g fruktozės ir 4,3 g sacharozės (iš invertuoto cukraus, cukrinių runkelių sirupo ir medaus). Į tai būtina atsižvelgti cukriniu diabetu sergantiems pacientams.
Jeigu gydytojas yra sakęs, kad Jūs (ar Jūsų vaikas) netoleruojate kokių nors angliavandenių, ar Jums nustatytas retas genetinis sutrikimas įgimtas fruktozės netoleravimas (ĮFN), kurio atveju organizmas negali suskaidyti fruktozės, prieš vartodami šio vaisto (ar prieš duodami jo Jūsų vaikui), pasakykite gydytojui.


3.	Kaip vartoti Dr. Theiss Husticum 

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

12-18 metų paaugliai, suaugusieji ir vyresnio amžiaus žmonės
Po 15 ml sirupo 4-6 kartus per dieną vienodais intervalais.

Vaikams
6-12 metų vaikams
Po 5 ml sirupo 4-6 kartus per dieną vienodais intervalais.

3-6 metų vaikams
Po 2,5 ml sirupo 4-6 kartus per dieną vienodais intervalais. 

Vaikams iki 3 metų vartoti nerekomenduojama (žr. skyrelį „Įspėjimai ir atsargumo priemonės“).

Sirupą galima gerti neskiestą ir vartoti, kol išnyks simptomai.

Jeigu kiltų daugiau klausimų dėl šio vaisto vartojimo, kreipkitės į gydytoją ar vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
Viduriavimas.

Labai reti šalutinio poveikio reiškiniai (gali pasireikšti rečiau kaip 1 iš 1 000 asmenų):
Alerginės odos reakcijos.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje.
Pirmą kartą atidarius buteliuką, sirupo tinkamumo laikas: 3 mėn.

Ant etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Dr. Theiss Husticum sudėtis
· Veiklioji medžiaga yra siauralapių gysločių lapų skystasis ekstraktas (Plantaginis lanceolatae folium extractum fluidum). 1 g (0,8 ml) sirupo yra 50 mg Plantago lanceolata L. s.l., folium (siauralapių gysločių lapų) skystojo ekstrakto (0,9-1,1:1). Ekstrakcijos tirpiklis: etanolis 20 % (m/m).
· Pagalbinės medžiagos yra pipirmėčių eterinis aliejus, invertuotas cukrus, medus, kalio sorbatas (E202), išgrynintas vanduo, cukrinių runkelių sirupas.

Dr. Theiss Husticum išvaizda ir kiekis pakuotėje
Sirupas yra tamsiai rudos spalvos, klampus, aromatingas, saldaus skonio skystis.
Gintaro spalvos stiklinis buteliukas, įdėtas į kartoninę dėžutę kartu su pakuotės lapeliu. Buteliuke yra 100 ml arba 250 ml sirupo. Pakuotėje yra 15 ml  taurelė, gradacijos žymės: 2,5 ml, 5 ml, 10 ml ir 15 ml. 

Gali būti tiekiamos ne visų dydžių pakuotės.

Registruotojas ir gamintojas

Dr. Theiss Naturwaren GmbH
Michelinstraße 10
D-66424 Homburg
Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Natur Produkt Vilnius“
Konstitucijos pr. 12, LT-09308 Vilnius
Tel. + 370 5 248 14 28
Faksas + 370 5 248 14 28

Šis pakuotės lapelis paskutinį kartą peržiūrėtas 2021-12-13. 

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/          

